26મી જાન્યુઆરી એટલે કે પ્રજાસતાક પર્વની રંગારંગ ઉજવણી યોજાનાર હોય રાજકોટમાં મુખ્યમંત્રી વિજયભાઈ રૂપાણી તથા અનેક મંત્રીઓ હાજર રહેવાના હોય જેથી સુરક્ષા વ્યવસ્થા ઉપર ખાસ ભાર મુકવામાં આવ્યો છે રાજ્ય કક્ષાની ઉજવણીના ભાગરૂપે કોઈ અનિચ્છનીય ઘટનાઓ ન ઘટે અને ગુનેગારો ઉપર ખાસ વોચ રાખવા પોલીસ કમિશ્નર અગ્રવાલ, જેસીપી અહેમદ, ડીસીપી સૈની, એસીપી ટંડેલ, એસીપી રાઠોડની સૂચનાથી એ ડિવિઝન પીઆઇ એન કે જાડેજા અને સ્ટાફે બસ સ્ટેન્ડ આજુબાજુમાં આવેલી તમામ હોટલો, ગેસ્ટહાઉસ, રેસ્ટોરન્ટ, ઢાબાઓમાં સરપ્રાઈઝ ચેકીંગ હાથ ધર્યું હતું હોટલોમાં રોકાણ કરતા લોકોના આઈડી પ્રુફ સહિતની ચકાસણી કરી હતી તેમજ હોટલમાં આવતા લોકો પૈકી કોઈ શંક્સ્પદ ઈસમો કે કોઈ વસ્તુ જણાય તો મેનેજર અને સંચાલકોને તાકીદે પોલીસ અથવા કંટ્રોલરૂમમાં જાણ કરવા સૂચના આપી હતી આ ઉપરાંત ભક્તિનગર પીઆઇ વી કે ગઢવી સહિતના સ્ટાફે વાહન ચેકીંગ કરી 125 ઇમેમો ઇસ્યુ કર્યા હતા તેમજ ભવનાથ સોસાયટીના અજય નટુભાઈ રાઠોડને પીધેલી હાલતમાં બાઈક સાથે નીકળતા ઝડપી લીધો હતો આ ઉપરાંત થોરાળા પોલીસે દૂધસાગર રોડ શિવાજીનગરમાં રહેતા ભુપત બાબુભાઇ પરમાર નામના શખ્સને છરી સાથે ઝડપી લીધો હતો માલવીયાનગર પોલીસે નવલનગરના લાલાકુમાર ઈશ્વરદાસ ગોંડલીયાને પીધેલી હાલતમાં બાઈક સાથે ઝડપી લીધો હતો જયારે પ્રનગર પોલીસે જંક્શન પોલીસ ચોકી પાસેથી માધાપર ચોકડી પાસે રહેતા મનોજ જયંતીભાઈ સોલંકી નામના કોળી શખ્સને પીધેલી હાલતમાં બાઈક સાથે ઝડપી લઇ જરૂરી કાર્યવાહી કરી હતી.